Data,20.09.2018

Comunicat de presă

Începere implementare proiect **Consiliere-Practică-Motivare-avantaje pentru angajare!**

Universitatea Babeș-Bolyai din Cluj-Napoca a început în luna septembrie implementarea proiectului cu titlul **Consiliere-Practică-Motivare-avantaje pentru angajare!** (POCU 107913).

Obiectivul proiectului îl reprezintă facilitarea tranziției de la educație la viața activă pentru 250 de studenți din cadrul Facultăților de Geografie, Educație Fizică și Sport și Știința și Ingineria Mediului.

Activitățile propuse în cadrul proiectului (stagii de practică la parteneri de profil, servicii de consiliere și orientare profesională, activități inovative motivaționale și de tip teambuilding) au fost planificate astfel încât studenții să dobândească competențe care să le fie utile în vederea creșterii gradului de angajabilitate.

În urma implementării proiectului se dorește ca cea mai mare parte din studenții participanți să dobândească o calificare, să urmeze studii/cursuri de formare și să își găsească un loc de muncă.

Valoarea totală eligibilă a proiectului este 1.961.598,79 lei, din care valoarea eligibilă nerambursabilă din Fondul Social European este de 1.667.358,97 lei.

Perioada de implementare a proiectului este de 24 de luni (septembrie 2018-august 2020).

Proiect cofinanțat din Fondul Social European prin Programul Operațional Capital Uman 2014-2020.

Manager proiect

Conf. dr. Iuliu Vescan

https://geografie.ubbcluj.ro/

iuliu.vescan@ubbcluj.ro

0264-596.116, int. 239

Cluj-Napoca, Facultatea de Geografie, Str. Clinicilor 5-7